8. klase

**Modulis: Sabiedrības uzplaukums**

**Tēma: Tava nākotne, tava pasaule**

**Tēmas atsegums**

**Tēmas apguve strukturēta divās nodarbībās:**

1. nodarbība - Laba dzīve
2. nodarbība - Kas tevi dzīvē sagaida?

**Tēmas apguves mērķi:**

***Zināšanas: veicināt izpratnes veidošanos par to,***

* ko nozīmē “laba dzīve” un kas viņiem ir svarīgākais dzīvē;
* kāda ir atšķirība starp darba tikumiem un dvēseles tikumiem;
* kādas ir filozofiskās pieejas par labu dzīvi un kāds bija Aristoteļa viedoklis par šo;
* kuri tikumi viņiem ir vissvarīgākie un kā attīstīt tikumus;
* kā tikumu paušana palīdz katrā dzīves posmā;
* kādā dzīves posmā skolēni atrodas un kādu viņi vēlētos redzēt savu dzīvi nākotnē;
* kādas ir viņu dzīves prioritātes un kāpēc viņi izvēlējās tieši šādas prioritātes;
* kā viņu stiprās puses, intereses, prasmes un pozitīvās īpašības mainās un kā tās saistītas ar nākotnes karjeras iespējām un nodarbinātību.

***Morālās prasmes: sekmēt šādu morālo ieradumu veidošanos skolēnos:***

* pārdomāt savu vīziju par to, kā sasniegt labu dzīvi;
* aizstāvēt savu viedokli un uzklausīt pretējus viedokļus, un prasīt pamatojumus par to, kā dzīvot labu dzīvi;
* veidot labu dzīvi, pieņemot apzinātus lēmumus un ieviešot piemērotos paradumus;
* novērtēt savas stipras puses un jomas, kuras jāattīsta, un izmantot šo informāciju, izvirzot mērķus;
* izmantot dzīves notikumus, lai veidotu savu nākotnes personību.

**Tēmā aplūkotās vērtības un tikumi**

|  |  |  |
| --- | --- | --- |
|  | **No Pamatizglītības standarta** | **Papildus no programmas “e-TAP”** |
| **Vērtības** | Kultūra, ģimene, laulība, darbs, Latvijas valsts, cilvēka cieņa | Cilvēks, mīlestība, brīvība, atbildība, cilvēka daba, patiesība, harmonija |
| **Tikumi** | Atbildība, godīgums, gudrība, mērenība, savaldība, drosme | Kritiskā spriestspēja, pazemība, zinātkāre, pašiedziļināšanās |

**Tikumu praktizēšanas iespējas**

* Skolēni varētu kopīgi izpētīt Latvijā esošās programmas, kas palīdz jauniešiem izzināt sevi un domāt par savu nākotni, izvērtēt tās un apņemties iesaistītes kādā no tām (pazemība, drosme). Viņi varētu dalīties klasē ar saviem atklājumiem.